作者:皎然
標題:春日會韓武康章後亭聯句
內容:後園堪寄賞，日日對春風。客位繁陰下，公牆細柳中。——皎然坐看青嶂遠，心與白雲同。——韓章林暗花煙入，池深遠水通。——楊秦卿井桃新長蕊，欄藥未成叢。——仲文松竹宜禪客，山泉入謝公。——皎然砌香翻芍藥，簷靜倚梧桐。——韓章外慮宜簾卷，忘情與道空。——楊秦卿楚僧招惠遠，蜀客挹揚雄。——仲文便寄柴桑隱，何勞訪剡東。——皎然